शादी में भी लगाया था स्टॉल; कियारा को भी पसंद है पानी पूरी
Kiara Advani Impressing her mother-in-law with pani puri. कियारा आडवाणी ने कहा कि सिद्धार्थ मल्होत्रा की मां यानी उनकी सांस को पानी पूरी काफी पसंद है। वो अक्सर अपनी सांसू मां को इम्प्रेस करने के लिए उन्हें पानी पूरी खिलाती हैं
कियारा आडवाणी ने कहा कि सिद्धार्थ मल्होत्रा की मां यानी उनकी सास को पानी पूरी काफी पसंद है। वे अक्सर सासू मां को इंप्रेस करने के लिए उन्हें पानी पूरी खिलाती हैं। इसके लिए वे खुद अपने हाथों से पानी पूरी बनाती हैं।
कियारा ने कहा कि उनकी शादी में पानी पूरी का एक अलग स्टॉल लगा था। अभी उनकी सासू मां दिल्ली से मुंबई आई हुई हैं। कियारा का कहना है कि वो ये श्योर करती हैं कि जब भी सिद्धार्थ की मां मुंबई आएं। उन्हें सबसे पहले पानी पूरी ही खाने को मिले।
सासू मां को खुश करने के लिए घर पर ही बनाई पानी पूरी
कियारा आडवाणी इन दिनों अपनी फिल्म सत्य प्रेम की कथा के प्रमोशन में बिजी हैं। मिर्ची प्लस के साथ एक रिसेंट इंटरव्यू में कियारा ने कहा- मेरी मदर इन लॉ को पानी पूरी बेहद पसंद है।
वे अभी हमारे साथ मुंबई में ही रह रही हैं। जब वे पहले दिन आईं तो मैंने घर पर ही पानी पूरी बनाई। मुझे पता था कि वे इससे खुश हो जाएंगी। पानी पूरी देख कर उनकी खुशी का ठिकाना नहीं रहेगा।
कियारा ने कहा कि उन्हें खुद भी पानी पूरी काफी पसंद है। दिल्ली, मुंबई और कोलकाता में अलग-अलग तरह की पानी पूरी मिलती हैं, उन्हें इन सभी जगहों की पानी पूरी काफी पसंद है।
शादी में पानी पूरी का लगा था एक अलग स्टॉल
कियारा ने कहा कि उनकी शादी में सासू मां की पसंद को देखते हुए पानी पूरी का एक अलग स्टॉल ही लगा दिया गया था। जाहिर है कि पानी पूरी या गोलगप्पों को सिर्फ आम लोग ही पसंद नहीं करते। ये एक ऐसा स्ट्रीट फूड है जिसे सेलिब्रिटी भी काफी ज्यादा पसंद करते हैं। कई एक्टर्स और एक्ट्रेस समय-समय पर पानी पूरी को लेकर अपना प्रेम जाहिर कर चुके हैं।
शादी में खर्च हुए थे 2 करोड़ रुपए से ज्यादा रुपए
सिद्धार्थ और कियारा ने 7 जुलाई 2023 को जैसलमेर के होटल सूर्यगढ़ में शादी की। ये शादी बेहद शाही अंदाज में की गई थी। हालांकि शादी में कितने पैसे खर्च हुए, इसका कोई सही आंकड़ा नहीं है।
हालांकि मीडिया में जो जानकारी है उसके मुताबिक शादी में तकरीबन 2.15 करोड़ खर्च हुए थे। सूर्यगढ़ पैलेस देश का नामी होटल है। यहां एक कमरे की बुकिंग के लिए 30 हजार से ज्यादा खर्च करने पड़ते हैं। सिद्धार्थ-कियारा की शादी तीन दिनों तक चली थी। जाहिर है कि पूरे फंक्शन में पानी की तरह पैसा बहाया गया था।
इंस्टाग्राम इन्फ्लुएंसर ने शेयर किया रफ डाटा
इंस्टाग्राम इन्फ्लुएंसर आयुष चूड़ीवाला ने एक रफ डाटा शेयर किया था। उन्होंने सूर्यगढ़ पैलेस की वेबसाइट पर दर्ज रेट कार्ड से शादी का पूरे खर्चे का एक ब्यौरा निकाला था।
उन्होंने जो डाटा शेयर किया था, उसके मुताबिक सिद्धार्थ-कियारा की शादी में 2 करोड़ 14 लाख 80 हजार रुपए खर्च किए गए थे। इन खर्चों में होटल के रूम का किराया, प्रति व्यक्ति एक प्लेट का रेट और रिटर्न गिफ्ट वगैरह शामिल हैं। इसमें बैंड का खर्चा, मेकअप और कपड़े वगैरह शामिल नहीं हैं।